ประกาศสถาบันเทคโนโลยีป้องกันประเทศเรื่อง โครงสร้างการจัดองค์กรในการดำเนินงานสรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสาร[๑] เพื่อให้เป็นไปตามความในมาตรา๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดให้มีระบบข้อมูลข่าวสารของราชการให้ประชาชนมีสิทธิเข้าถึงและได้รับทราบข้อมูลข่าวสารของราชการสถาบันเทคโนโลยีป้องกันประเทศ หรือ สทป. เป็นหน่วยงานของรัฐจัดตั้งขึ้นตามพระราชบัญญัติเทคโนโลยีป้องกันประเทศ พ.ศ.๒๕๖๒ อยู่ในกำกับดูแลของรัฐมนตรีว่าการกระทรวงกลาโหม จึงเห็นสมควรประกาศโครงสร้างและการจัดองค์กรในการดำเนินงานสรุปอำนาจหน้าที่ที่สำคัญและสถานที่ติดต่อเพื่อขอรับข้อมูลข่าวสารหรือคำแนะนำ ดังต่อไปนี้๑.โครงสร้างและการจัดองค์กรในการดำเนินงานของสถาบันเทคโนโลยีป้องกันประเทศ ประกอบด้วย๑.๑สำนักบริหารกลางมีหน้าที่และความรับผิดชอบด้านการอำนวยการปฏิบัติงานของผู้อำนวยการ การบริหารคุณภาพโดยรวมด้านการอาชีวอนามัยและความปลอดภัย การส่งเสริมการกำกับดูแลองค์กรที่ดี งานธุรการ การประชาสัมพันธ์และสื่อสารองค์กรและงานด้านกฎหมาย รวมทั้งรับผิดชอบงานเลขานุการและการประชุมของคณะกรรมการนโยบาย และคณะกรรมการมีผู้อำนวยการสำนักบริหารกลางเป็นผู้บังคับบัญชารับผิดชอบ ประกอบด้วย ๕ ส่วน คือ๑.๑.๑ส่วนเลขานุการ๑.๑.๒ส่วนบริหารคุณภาพโดยรวม๑.๑.๓ส่วนธุรการ๑.๑.๔ส่วนประชาสัมพันธ์และสื่อสารองค์กร๑.๑.๕ส่วนกฎหมาย ๑.๒กลุ่มกลยุทธ์และพัฒนากิจการมีหน้าที่และความรับผิดชอบด้านกลยุทธ์และแผนงาน การพัฒนานโยบายและบริหารกลยุทธ์ การจัดทำรายงานผลการปฏิบัติงานประจำปีการงบประมาณ การติดตามประเมินผล การควบคุมภายใน การบริหารความเสี่ยง รวมทั้งการพัฒนากิจการการวิเคราะห์ธุรกิจ และร่วมทุน การพัฒนาธุรกิจเชิงพาณิชย์ การพัฒนาโครงการ การประสานความสัมพันธ์ภาครัฐ/หน่วยงานภายนอก และการสร้างเครือข่ายความร่วมมือระหว่างประเทศมีรองผู้อำนวยการสถาบันเทคโนโลยีป้องกันประเทศ (กลุ่มกลยุทธ์และพัฒนากิจการ) เป็นผู้บังคับบัญชารับผิดชอบประกอบด้วย ๒ ฝ่าย คือ๑.๒.๑ฝ่ายนโยบายและแผน๑.๒.๒ฝ่ายพัฒนากิจการ๑.๓กลุ่มวิจัยมีหน้าที่และความรับผิดชอบด้านการศึกษา ค้นคว้า วิจัยและพัฒนา การสร้างต้นแบบยุทโธปกรณ์ พัฒนาความรู้ทางวิชาการและประสิทธิภาพการวิจัยและพัฒนาให้แก่นักวิจัยรวมทั้งงานสนับสนุนการวิจัยและพัฒนาในการสร้างต้นแบบยุทโธปกรณ์ ตลอดจนการสนับสนุนและการส่งกำลังบำรุงภายในโรงปฏิบัติการวิจัยและพัฒนา มีรองผู้อำนวยการสถาบันเทคโนโลยีป้องกันประเทศ(กลุ่มวิจัย) เป็นผู้บังคับบัญชารับผิดชอบ ประกอบด้วย ๒ ฝ่าย คือ๑.๓.๑ฝ่ายวิจัยและพัฒนา๑.๓.๒โรงปฏิบัติการวิจัยและพัฒนา๑.๔กลุ่มบริหารงานวิจัยมีหน้าที่และความรับผิดชอบ ด้านการศึกษาค้นคว้าและพัฒนาด้านการวิศวกรรมระบบการสร้างต้นแบบยุทโธปกรณ์การควบคุมคุณภาพ มาตรฐานและความปลอดภัย งานโครงการวิจัยและพัฒนา รวมทั้งให้บริการทดสอบและรับรองผลการทดสอบเกี่ยวกับอุปกรณ์ต้นแบบหรือผลิตภัณฑ์ในอุตสาหกรรมป้องกันประเทศมีรองผู้อำนวยการสถาบันเทคโนโลยีป้องกันประเทศ (กลุ่มวิจัย) เป็นผู้บังคับบัญชารับผิดชอบประกอบด้วย ๓ ฝ่าย คือ๑.๔.๑ฝ่ายวิศวกรรมระบบ๑.๔.๒ฝ่ายมาตรฐานและความปลอดภัย๑.๔.๓ฝ่ายบริหารโครงการ๑.๕กลุ่มบริการทางวิชาการและเทคโนโลยีมีหน้าที่และความรับผิดชอบด้านการวิเคราะห์เทคโนโลยีป้องกันประเทศและเป็นแหล่งข้อมูลด้านเทคโนโลยีป้องกันประเทศให้แก่กระทรวงกลาโหมการจัดทำแผนแม่บทเทคโนโลยีป้องกันประเทศ การวิเคราะห์และสังเคราะห์องค์ความรู้ที่ได้จากการวิจัยพัฒนาและการปฏิบัติงานภายในองค์กรการผลิตและพัฒนาบุคลากรด้านเทคโนโลยีป้องกันประเทศ รวมทั้งการเผยแพร่ข้อมูลด้านเทคโนโลยีป้องกันประเทศ การให้บริการทางวิชาการและเทคนิคตลอดจนการพัฒนาและให้บริการเทคโนโลยีสารสนเทศภายในองค์กร มีรองผู้อำนวยการสถาบันเทคโนโลยีป้องกันประเทศ(กลุ่มบริการทางวิชาการและเทคโนโลยี) เป็นผู้บังคับบัญชารับผิดชอบ ประกอบด้วย๔ ฝ่าย คือ๑.๕.๑ฝ่ายวิเคราะห์เทคโนโลยีป้องกันประเทศ๑.๕.๒ฝ่ายองค์ความรู้และการเผยแพร่๑.๕.๓ฝ่ายบริการทางวิชาการและเทคนิค๑.๕.๔ฝ่ายเทคโนโลยีสารสนเทศ๑.๖กลุ่มสนับสนุนมีหน้าที่และความรับผิดชอบด้านทรัพยากรบุคคล การสนับสนุนองค์กร การส่งกำลังบำรุง และงานอื่น ๆ ที่ไม่อยู่ในหน้าที่และความรับผิดชอบของสำนักหรือกลุ่มมีรองผู้อำนวยการสถาบันเทคโนโลยีป้องกันประเทศ(กลุ่มสนับสนุน) เป็นผู้บังคับบัญชารับผิดชอบ ประกอบด้วย ๓ ฝ่าย คือ๑.๖.๑ฝ่ายทรัพยากรบุคคล๑.๖.๒ฝ่ายสนับสนุนองค์กร๑.๖.๓ฝ่ายส่งกำลังบำรุง๑.๗ศูนย์ฝึกอบรมระบบอากาศยานไร้คนขับมีหน้าที่และความรับผิดชอบฝึกอบรมและให้บริการระบบอากาศยานไร้คนขับ การผลิตและพัฒนาบุคลากรด้านอากาศยานไร้คนขับให้มีมาตรฐานสากลรวมทั้งการให้บริการทางวิชาการและเทคโนโลยีด้านอากาศยานไร้คนขับมีผู้อำนวยการศูนย์ฝึกอบรมระบบอากาศยานไร้คนขับ เป็นผู้บังคับบัญชารับผิดชอบ๑.๘ฝ่ายตรวจสอบภายในมีหน้าที่และความรับผิดชอบในการกำหนดเป้าหมาย ทิศทาง ภารกิจงานตรวจสอบภายใน เพื่อสนับสนุนการบริหารงานและการดำเนินงานด้านต่างๆ ของสถาบันให้สอดคล้องกับนโยบายของสถาบัน คณะกรรมการและคณะกรรมการตรวจสอบหรือคณะกรรมการอื่นใดที่ปฏิบัติงานในลักษณะเดียวกัน รวมถึงดำเนินงานด้านการตรวจสอบภายในตามระเบียบที่คณะกรรมการกำหนดมีผู้อำนวยการฝ่ายตรวจสอบภายใน เป็นผู้บังคับบัญชารับผิดชอบ๒.สรุปอำนาจหน้าที่ที่สำคัญของสถาบันเทคโนโลยีป้องกันประเทศ๒.๑ศึกษา ค้นคว้า วิจัย และพัฒนานวัตกรรมและเทคโนโลยีป้องกันประเทศ และดำเนินการอื่นที่เกี่ยวข้องหรือต่อเนื่องเพื่อนำไปสู่อุตสาหกรรมป้องกันประเทศ๒.๒ ส่งเสริมและสนับสนุนกิจการอุตสาหกรรมป้องกันประเทศ ของกระทรวงกลาโหม หน่วยงานอื่นของรัฐและภาคเอกชน๒.๓ส่งเสริมและสนับสนุนการฝึกอบรม การค้นคว้าวิจัยการเผยแพร่ความรู้ทางวิชาการ และการพัฒนาบุคลากรด้านเทคโนโลยีป้องกันประเทศและอุตสาหกรรมป้องกันประเทศ๒.๔ประสานความร่วมมือด้านเทคโนโลยีป้องกันประเทศและอุตสาหกรรมป้องกันประเทศ กับหน่วยงานของรัฐสถาบันการศึกษา และภาคเอกชน ทั้งในประเทศและต่างประเทศ๒.๕เป็นศูนย์ข้อมูลความรู้ด้านเทคโนโลยีป้องกันประเทศและอุตสาหกรรมป้องกันประเทศให้แก่กระทรวงกลาโหมและหน่วยงานของรัฐเพื่อใช้ในการกำหนดนโยบายและแผนการพัฒนาวิทยาศาสตร์และเทคโนโลยีป้องกันประเทศ๒.๖ประกอบกิจการอุตสาหกรรมป้องกันประเทศ๒.๗จัดให้มีและให้ทุนเพื่อสนับสนุนการศึกษา ค้นคว้า วิจัย และพัฒนาด้านวิทยาศาสตร์และเทคโนโลยีป้องกันประเทศ๒.๘ให้บริการทดสอบและรับรองผลการทดสอบเกี่ยวกับอุปกรณ์ ต้นแบบ หรือผลิตภัณฑ์ ในอุตสาหกรรมป้องกันประเทศที่สถาบันทดสอบ๓.สถานที่ติดต่อเพื่อขอรับข้อมูลข่าวสารหรือคำแนะนำส่วนธุรการ สำนักบริหารกลาง ชั้น ๕ สถาบันเทคโนโลยีป้องกันประเทศเลขที่ ๔๗/๔๓๓ หมู่ ๓ ตำบลบ้านใหม่ อำเภอปากเกร็ด จังหวัดนนทบุรี รหัสไปรษณีย์๑๑๑๒๐ หมายเลขโทรศัพท์ ๐๒๙๘๐ ๖๖๘๘ ต่อ ๑๖๒๒ ถึง ๑๖๒๔ หรือที่ Website: ณวันที่ ๒๑ กันยายน พ.ศ. ๒๕๖๓พลอากาศเอกปรีชา ประดับมุขผู้อำนวยการสถาบันเทคโนโลยีป้องกันประเทศพัชรภรณ์/ธนบดี/จัดทำ๒๕ธันวาคม ๒๕๖๓สุภาทิพย์/ตรวจ๒๘ธันวาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๒๕๗ ง/หน้า ๓๗/๒ พฤศจิกายน ๒๕๖๓